**Chilessä järjestettiin kansanäänestys** uudesta perustuslaista 17. joulukuuta 2023. Kansanäänestyksen tuloksen mukaisesti uutta perustuslakia ei hyväksytty.

Taustaa
-------

Chilen presidentti Gabriel Boric on pyrkinyt saamaan Chilelle uuden perustuslain. Nykyinen perustuslaki on peräisin diktaattori Augusto Pinochet'n ajoilta, ja uuden perustuslain nojalla olisi tarkoitus luoda uusia julkisia palveluita sekä huomioida ympäristönsuojelu ja alkuperäiskansojen asema paremmin. Aiempi kansanäänestys uudesta perustuslaista järjestettiin syyskuussa 2022. Tuolloin ehdotus uudesta perustuslaista kaatui, kun 62 % kansalaisista äänesti sitä vastaan. Vuoden 2022 kansanäänestyksessä ollutta perustuslakia luonnehdittiin maailman edistysmielisimmäksi, mutta monien äänestäjien mukaan se oli liian polarisoivaksi.

Chilen edustajainhuone hyväksyi äänin 109–37 lain uudesta kansanäänestyksestä 11. tammikuuta 2023, jolloin ilmoitettiin myös, että kansanäänestys pidettäisiin 17. joulukuuta. Uuden perustuslain luonnoksen kirjoittivat 24 asiantuntijasta ja 50 perustuslakiin erikoistuneesta neuvonantajasta koostuva komitea. Sen jäsenet valittiin vaaleilla.

Kysymys ja äänioikeus
---------------------

Kansanäänestyksen kysymys, johon äänestäjien odotettiin vastaavan joko "puolesta" tai "vastaan", oli seuraavanlainen:

> Oletko uuden perustuslain puolesta vai sitä vastaan?
> 
> 

Kansanäänestyksessä saivat äänestää 18 vuotta täyttäneet Chilen kansalaiset sekä maassa vähintään viisi vuotta asuneet, vaaliluetteloon merkityt henkilöt.

Maassa on äänestyspakko, jota sovelletaan myös tässä kansanäänestyksessä paitsi, jos henkilö asuu yli 200 kilometrin päässä äänestyspaikasta, oleskelee ulkomailla, on sairaana tai hänellä on jokin muu painava syy jättää äänestämättä.

Tulokset ja jälkipyykki
-----------------------

| Vaihtoehto | Ääniä | Osuus (%) |
| --- | --- | --- |
| Puolesta | 5 470 025 | 44,24 |
| Vastaan | 6 894 287 | 55,76 |
| *Hyväksyttyjä ääniä yhteensä* | 12 364 312 |
| *Hylättyjä ääniä* | 480 730 |
| *Tyhjiä ääniä* | 169 921 |
| *Ääniä yhteensä* | 13 014 963 |
| *Rekisteröityjä äänestäjiä* | 15 406 352 |
| Lähde: |

Presidentti Boric ilmoitti tuloksen selvittyä, ettei enää yrittäisi järjestää aiheesta kolmatta kansanäänestystä.

Galleria
--------

* Kansanäänestyksessä käytetty äänestyslipukeKansanäänestyksessä käytetty äänestyslipuke
* "Vastaan" -puolta tukeva kyltti"Vastaan" -puolta tukeva kyltti
* Hallituksen pääsihteeri Camila Vallejo (keskellä) jakamassa kopioita uudesta perustuslakiehdotuksestaHallituksen pääsihteeri Camila Vallejo (keskellä) jakamassa kopioita uudesta perustuslakiehdotuksesta

Lähteet
-------

1. ↑  Chilean voters reject conservative constitution, after defeating leftist charter last year *AP News*.  17.12.2023. Viitattu 2.1.2024. (englanniksi)
2. ↑  Chilen uusi perustuslaki kaatui selvin numeroin kansanäänestyksessä *Yle Uutiset*.  5.9.2022. Viitattu 2.1.2024.
3. ↑  Chile’s conservatives win most seats on constitution rewrite body *Al Jazeera*. Viitattu 2.1.2024. (englanniksi)
4. ↑  El Parlamento de Chile aprueba nuevo proceso constituyente *Deutsche Welle*.  11.1.2023. Viitattu 2.1.2024. (espanjaksi)
5. ↑  Chilean lawmakers reach agreement to start work on new constitution *Reuters*.  13.12.2022. Viitattu 2.1.2023. (englanniksi)
6. ↑  ¿Qué se vota? 2023? *Servicio Electoral de Chile*.  2024. Viitattu 2.1.2024. (espanjaksi)
7. ↑  Ley Fácil: Cómo votar *Biblioteca del Congreso Nacional de Chile*.  27.11.2014. Viitattu 2.1.2024. (espanjaksi)
8. ↑  17 de diciembre: ¿Quiénes deben votar y qué pasa si no puedo? *Gobierno de Chile*.  2023. Viitattu 2.1.2024. (espanjaksi)
9. ↑  Resultado General de votación *Servicio Electoral de Chile*.  2024. Viitattu 2.1.2024. (espanjaksi)
10. ↑  Chileans reject conservative constitution to replace dictatorship-era text *Reuters*.  18.12.2023. Viitattu 2.1.2024. (englanniksi)